კოკო ჯონსი

**კორტნი მიქაელა კოკო ჯონსი** (; დ. 4 იანვარი, 1998, კოლუმბია, სამხრეთი კაროლინა, აშშ) — ამერიკელი მომღერალი, სიმღერების ავტორი და მსახიობი. 2022 წელს ჯონსმა ხელი მოაწერა კონტრაქტს ლეიბლთან Def Jam Recordings, რის შემდეგაც გამოუშვა სინგლი „ICU“. სიმღერა მოხვდა ბილბორდის ცხელ ასეულში, მიიღო პლატინის სერტიფიკატი ამერიკის ხმისჩამწერი კომპანიების ასოციაციისგან (RIAA) და მოიპოვა გრემის ჯილდო საუკეთესო რიტმ-ენდ-ბლუზ შესრულებისთვის. იგი ასევე იყო ნომინირებული საუკეთესო ახალი შემსრულებლის ნომინაციაში. ჯონსს მიღებული აქვს BET Award და NAACP Image Award-ს. ამასთანავე, მონაწილეობს სერიალში Bel-Air (2022–დღემდე).

მუსიკოსმა პირველად ყურადღება მიიპყრო რადიო Disney's Next Big Thing-ში (2010–11) გამოჩენის შემდეგ. 2012 წელს ითამაშა დისნეის ფილმში Let It Shine და სიტკომში Good Luck Charlie (2012–13). დისნეიდან წასვლის შემდეგ, ჯონსმა სინგლებისა და EP-ების გამოშვება დაიწყო 2014 წლისთვის.

## ადრეული ცხოვრება 
ჯონსი დაიბადა 1998 წლის 4 იანვარს კოლუმბიაში, სამხრეთ კაროლინაში, მაგრამ გაიზარდა ლიბანში, ტენესის შტატში, პატარა ქალაქში ნეშვილთან ახლოს. მამა NFL-ის მოთამაშე, ხოლო დედა მომღერალი იყო. ძმა, მაიკ ჯონსი უმცროსი, ატლანტა ფალკონსის მცველია. 

მუსიკოსი პირველად სცენაზე ექვსი წლის ასაკში გამოვიდა. ცხრა წლის ასაკში შეხვდა დისნეის კასტინგის ხელმძღვანელებს. ამის შემდეგ გახდა კომპანიის მსახიობი და კომპოზიტორი. 2006 წელს გამოვიდა რადიო დისნეიში.

## კარიერა 
2011 წელს გამოჩნდა Disney Channel-ის „So Random!“ სატელევიზიო შოუ. 2009 წელს გამოვიდა მორი პოვიჩის შოუს „ყველაზე ნიჭიერი ბავშვების“ ეპიზოდში. 2010 წელს მეორე ადგილზე გავიდა რადიო დისნეის „The Next Big Thing“ სიმღერის კონკურსში. ამის შემდეგ მან წამოიწყო თავის პირველ პროექტზე მუშაობა, სახელწოდებით „Coco Jones“. ამავე დროს დაიწყო საკონცერტო ტური ბულინგის წინააღმდეგ, სახელწოდებით UBU-Stop the Bullying. 2012 წლის ივნისში ითამაშა მთავარი გმირის, როქსის როლი დისნეის ფილმში Let It Shine, რომელიც გახდა ყველაზე ყურებადი ფილმი Disney Channel-ზე. 
 წელს]]
Hollywood Records-თან ხელშეკრულების გაფორმების შემდეგ, ჯონსმა დაიწყო ახალ ალბომზე მუშაობა პროდიუსერ რობ გალბრეითთან ერთად. პირველი სინგლის „Holla at the DJ" პრემიერა შედგა რადიო დისნეიზე 2012 წლის დეკემბერში და გამოქვეყნდა iTunes-ზე მომდევნო დღეს. მისი EP „Made Of“ გამოვიდა 2013 წლის 12 მარტს. იმავე წელს მოიპოვა რადიო დისნეის მუსიკალური ჯილდო. ამის შემდეგ მუშაობა განაგრძო პროდიუსერებთან, როგორებიც არიან დევიდ ბანერი, ესტერ დინი და ჯუკბოქსი.

2014 წლის იანვარში მან გააუქმა კონტრაქტი Hollywood Records-თან. 2014 წლის აგვისტოში დამოუკიდებლად გამოუშვა სადებიუტო სინგლი „Peppermint". ჯონსი ასევე გამოჩნდა ფანტას რეკლამაში 2017 წლის ივლისში და ითამაშა ჯაზ ფილმში „Flock of Four“ 2018 წლის აპრილში. მან გამოუშვა სიმღერა სახელწოდებით „Just My Luck" და მუსიკალური ვიდეო 2018 წლის სექტემბერში. 2019 წელს გამოუშვა სინგლები „Depressed" და „H.D.W.Y.". 2020 წელს ითამაშა სადღესასწაულო ფილმში „თეთრი სპილო“ და საშინელებათა ფილმში „ვამპირები ბრონქსის წინააღმდეგ“. 2020 წლის ნოემბერში მან გამოუშვა სინგლი „Hollyweird". მოგვიანებით, 2021 წლის სექტემბერში შეუერთდა სერიალ Bel-Air-ის სამსახიობო დასს. სერიალის პრემიერა 2022 წლის თებერვალში შედგა.

2022 წლის 20 მარტს ჯონსმა ხელი მოაწერა კონტრაქტს High Standardz-სა და Def Jam Recordings-თან. სადებიუტო სინგლი „Caliber" გამოვიდა 2022 წლის 25 მარტს, რასაც მოჰყვა EP „What I Didn't Tell You“ ნოემბერში. სინგლი „ICU" მოხვდა ბილბორდის ჩარტებში და დაიკავა 63-ე ადგილი ცხელ ასეულში. სიმღერა გავიდა 21-ე ადგილზე Billboard R&B/Hip-Hop Airplay ჩარტში.

2023 წლის 20 იანვარს გამოუშვა EP-ის დელუქს ვერსია, რომელშიც შევიდა სინგლი „Simple" და სამი ახალი სიმღერა. მან ასევე გამოუშვა „Love is War" სტრიმინგ პლატფორმებზე და „Until the End of Time"-ის ქავერ ვერსია Spotify-ზე.

ჯონსის თქმით მის მუსიკალურ ხედვაზე გავლენა იქონიეს ისეთ სახეებზე, როგორებიც არიან ბიონსე, მერაია კერი, ბრენდი ნორვუდი, არეთა ფრანკლინი, რობერტა ფლაკი, სელინ დიონი, ეტა ჯეიმზი, კრისტინა აგილერა, ჯენიფერ ჰადსონი, ცესი უინანსი და მერი ჯეი ბლაიჯი.

## დისკოგრაფია 
* *Coco Jones* (2010)
* *Made Of* (2013)
* *Let Me Check It* (2017)
* *H.D.W.Y.* (2019)
* ''What I Didn't Tell You'' (2022)

## რესურსები ინტერნეტში 
* ოფიციალური საიტი

## სქოლიო 
კატეგორია:დაბადებული 4 იანვარი
კატეგორია:დაბადებული 1998
კატეგორია:ამერიკელი ქალი მომღერლები
კატეგორია:ამერიკელი მომღერლები
კატეგორია:რიტმ-ენდ-ბლუზ მომღერლები
კატეგორია:ამერიკელი მუსიკოსები
კატეგორია:XXI საუკუნის ამერიკელი ქალი მომღერლები
კატეგორია:ცოცხალი ადამიანები